ปตท. - บางจาก ประกาศปรับลดราคาขายปลีกน้ำมัน
บริษัท ปตท. น้ำมันและการค้าปลีก จำกัด หรือพีทีทีโออาร์ และบริษัท บางจาก คอปปอเรชั่น จำกัด(มหาชน) ประกาศปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 30 สตางค์ต่อลิตร ยกเว้น E85 ปรับลด 15 สตางค์ต่อลิตร ส่วนกลุ่มดีเซลทุกชนิด ปรับลด 20 สตางค์ต่อลิตร ยกเว้นดีเซลพรีเมี่ยม B7 ราคาคงเดิม มีผลวันพรุ่งนี้ 19 พฤศจิกายน 2564 ตั้งแต่เวลา 05.00 น.เป็นต้นไป ส่งผลให้ราคาขายปลีกน้ำมันหน้าสถานีบริการในเขตกรุงเทพมหานครและปริมณฑล เบนซิน 95 ลิตรละ 39.46 บาท แก๊สโซฮอล์ 95 ลิตรละ 32.05 บาท  แก๊สโซฮอล์ 91 ลิตรละ 31.78 บาท  E20 ลิตรละ 30.54 บาท  E85 ลิตรละ 24.29 บาท ส่วนดีเซล บี7 ลิตรละ 29.54 บาท ดีเซลพรีเมี่ยมบี7 ลิตรละ 34.96 บาท ดีเซล บี 10 ลิตรละ 29.39 บาท และบี 20 ลิตรละ 29.29 บาท ซึ่งเป็นราคาที่ยังไม่รวมภาษีบำรุงแต่ละจังหวัด